《怀天台隐士》
宋代·王尧臣

先生高蹈晦岩扉，沐发晞阳远帝晖。自是鸾皇终瑞世，莫同鱼鸟便忘机。

江凫汎汎随波远，朔雁冥冥避弋归。他日彤庭如应聘，梦魂休绕故山薇。

作者简介：（1003—1058）应天府虞城人，字伯庸。仁宗天圣五年进士。累擢知制诰、翰林学士。宋夏战事起，历任陕西体量安抚使、泾原路安抚使，于边防部署、将帅任用，多所建白。后为权三司使，奏止增收民房租及夔州盐井岁课。仁宗皇祐三年升枢密副使，务裁抑侥幸。至和三年拜参知政事。卒谥文安。神宗时改谥文忠。有《崇文总目》及文集。